Finantsselgitused seisuga 31. detsember 2005

Bilanss seisuga 31. detsember 2005 ja 31. detsember 2004

Majandustulemuste aruanne seisuga 31. detsember 2005

2005. eelarveaasta rahavoogude tabel

MÄRKUSED FINANTSSELGITUSTE JUURDE SEISUGA 31. DETSEMBER 2005

1. Arvestuspõhimõtted

1.1. Raamatupidamisaruannete aluseks olevad eeskirjad ja nende esitusviis

Euroopa Kontrollikoja raamatupidamine ja finantsselgituste koostamine vastavad nõukogu 25. juuni 2002. aasta määruses (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, ja komisjoni 23. detsembri 2002. aasta määruses (EÜ, Euratom) nr 2342/2002, millega kehtestatakse eespool nimetatud määruse (EÜ, Euratom) nr 1605/2002 üksikasjalikud rakenduseeskirjad, kehtestatud sätetele.

Alates 1. jaanuarist 2005 koostatakse finantsselgitusi vastavalt tekkepõhise raamatupidamise põhimõttele. Kontrollikoja algbilanss koostati vastavalt 28. detsembril 2004 vastu võetud uutele raamatupidamiseeskirjadele, mida kasutatakse esimest korda 2005. eelarveaasta puhul.

Kooskõlas kontrollikoja uute raamatupidamispõhimõtetega korrigeeriti 2004. eelarveaasta võrdlusandmeid.

2004. aasta põhimõtete kohaselt eelnevalt kindlaks määratud bilansi vastavusse viimine on esitatud 10. märkuses.

Kooskõlas raamatupidamisstandardiga nr 12 (“Töötajate hüvitised”), mis võeti vastu komisjoni peaarvepidaja 28. detsembri 2004. aasta otsusega vastavalt Euroopa ühenduste üldeelarve suhtes kohaldatava finantsmääruse artiklile 133, kirjendas kontrollikoda 31. detsembril 2004. aastal esimest korda oma liikmete pensionieraldise, mille kindlustusmatemaatiliselt arvutatud väärtus võrdub arvutamiskuupäeva seisuga teenistuses oldud ajast tulenevate kulukohustustega. 2004. aastal tasakaalustas kontrollikoda nimetatud eraldise liikmesriikidele esitatud pikaajalise nõudega. Raamatupidamisstandard nr 12 on käesoleval hetkel muutmisel. Kuni selle teema kohta lõpliku otsuse vastuvõtmiseni ja vastavalt komisjoni juhtnööridele tühistas kontrollikoda alates 2005. aastast oma “nõude” liikmesriikidele pensioni kulukohustuste osas, et määrata kindlaks netovarade summa. Võrdlusandmeid korrigeeriti.

1.2. Materiaalne ja immateriaalne põhivara

Immateriaalne ja materiaalne põhivara on näidatud soetusmaksumuses, millest on lahutatud amortisatsioon ja väärtuse langus.

Amortisatsioon arvutatakse lineaarsel meetodil, mille kohaselt nende maksumus jaotatakse jääkmaksumusteks nende eeldatava kasuliku kasutusea põhjal järgmiselt:

Arvutitarkvara 4 aastat Hooned 25 aastat Seadmestik, masinad ja tööriistad 4, 8 aastat Sisustus ja sõidukid 4, 8, 10 aastat Arvutiriistvara 4 aastat Üüritud hoonete sisustus Üürilepingu kestus

1.3. Eelfinantseerimine

Eelfinantseerimine on makse, mille eesmärk on võimaldada abisaajale sularaha ettemakset, st käibevahendeid. See võib olla jagatud mitmeks makseks, mis tehakse asjaomase eelfinantseeringu lepingus kindlaksmääratud perioodi jooksul. Käibevahendeid ehk ettemakseid kasutatakse lepingus määratletud perioodi jooksul sel eesmärgil, milleks need anti, või makstakse tagasi.

Eelarveaasta lõpus leitakse veel tasaarvestamata eelfinantseeringu summade väärtus, lahutades makstud esialgse(te)st summa(de)st tagastatud summad, tagastatud abikõlblikud summad, eelarveaasta lõpu seisuga veel tasaarvestamata prognoositavad abikõlblikud summad ja väärtuse vähendamised.

1.4. Nõuded

Nõudeid kajastatakse esialgses summas, millest on lahutatud nende väärtuse langusest tulenev allahindlus.

1.5. Võlgnevused

Võlgnevused kirjendatakse bilanssi nende nominaalväärtuses.

1.6. Liikmete pensionikava kulukohustused

Vastavalt nõukogu 18. oktoobri 1977. aasta määruse (EMÜ, Euratom, ESTÜ) nr 2290/77 (Euroopa Kontrollikoja liikmete rahaliste tasude kindlaksmääramise kohta (EÜT L 268 20.10.1977, lk 1)) artiklile 19 kirjendatakse selle pensioniskeemi kohaselt maksmisele kuuluvad summad ühenduste eelarvesse ja liikmesriigid tagavad ühiselt nimetatud toetuste maksmise.

Liikmesriikide poolt tagatavad summad põhinevad ühelt poolt raamatupidamisstandardil nr 12 “Töötajate hüvitised”, mis võeti vastu komisjoni peaarvepidaja 28. detsembri 2004. aasta otsusega vastavalt Euroopa ühenduste üldeelarve suhtes kohaldatava finantsmääruse artiklile 133, ning teiselt poolt komisjoni isiklike toetuste haldus- ja maksuosakonna ekspertide koostataval kindlustusmatemaatilisel hindamisel.

2. Materiaalne ja immateriaalne põhivara

(1000 eurot) 2005 2004 Amortiseeritav väärtus Kogunenud amortisatsioon Bilansiline netoväärtus Bilansiline netoväärtus Immateriaalne põhivara 1 621 (1 084) 537 443 Materiaalne põhivara — Maa ja ehitised 52 581 (17 606) 34 975 39 177 — Seadmestik, masinad ja tööriistad 1 247 (889) 358 514 — Sisustus ja sõidukid 1 993 (1 363) 630 789 — Arvuti-riistvara 4 049 (2 651) 1 398 1 516 — Muu materiaalne põhivara 1 044 (435) 609 783 — Materiaalne vara, mille ehitus kestab 25 — 25 100 Vahesumma 60 939 (22 944) 37 995 42 879 Kokku 62 560 (24 028) 38 532 43 322

3. Lühiajaline eelfinantseerimine

2004. aasta saldo vastab summale, mille kontrollikoda tegi ettemaksena hoone ehitusega seoses projektijuhile.

4. Lühiajalised nõuded

Lühiajalised nõuded vastavad enamasti kindlaksmääratud, kuid veel sissenõudmata nõuetele, millest 1 392 326 eurot on seotud asutuse töötajate riiklike pensioniõiguste laekumistega.

Esitatud summa saldo koosneb põhiliselt ettemaksetest kontrollikoja liikmete ja töötajate tehtud lähetuskulude katteks, mida ei ole veel hüvitatud.

5. Töötajate hüvitised

Töötajate hüvitised hõlmavad kontrollikoja liikmete tulevasi pensioniõigusi.

6. Lühiajalised võlgnevused

Kirje “Lühiajalised võlgnevused” sisaldab tarnijatele võlgnetavaid summasid, krediitkaardiasutuse poolt veel arveldamata lähetuskulusid ja mitmesugustele abisaajatele makstavaid summasid.

Lisaks sisaldab see punkt võlgnevusi, mis on seotud personalile personalieeskirjadest tulenevate õiguste järgselt makstavate summadega või veel hüvitamata lähetuskuludega.

7. Netovara

Netovara muutused 2005. aastal olid järgmised:

1000 eurot Bilanss seisuga 31. detsember 2004 43 252 Korrigeerimised – raamatupidamispõhimõtete muudatused (10. märkus) 5 808 Kontrollikoja liikmete pensionieraldistega 31. detsembril 2004 võrdunud summa tühistamine (43 690) Netovara seisuga 31. detsember 2004 5 370 Eelarveaasta majandustulemus (16 820) Netovara seisuga 31. detsember 2005 (11 450)

8. Tulu haldustegevusest

See kirje koosneb peamiselt kontrollikoja liikmete ja töötajate palkadega seotud maksudest ja sotsiaalkindlustusmaksudest.

9. Muud halduskulud

Selle rubriigi kirjed hõlmavad peamiselt hoonete üürimakseid ja seonduvaid kulusid, kontrollikoja liikmete ja töötajate lähetuskulusid, IT kulusid ja erialase täiendkoolitusega seonduvaid kulusid.

10. Tekkepõhise raamatupidamise kasutuselevõtmise mõju

Kontrollikoda võttis eelarveaasta jooksul vastu tekkepõhise raamatupidamise põhimõtted. Nimetatud põhimõtete vastuvõtmise tulemusel tuleb korrigeerida võrdlusaruandeid järgmiselt:

Varad

(1000 eurot) ümber arvestatud 31.12.2004 Muutused 31.12.2004 Immateriaalne põhivara 443 28 415 Materiaalne põhivara 42 879 719 42 160 Varud — (197) 197 Lühiajaline eelfinantseerimine 3 514 3 514 — Lühiajalised nõuded 1 909 525 1 384 Pikaajalised nõuded (1) 43 690 — 43 690 Rahavarud 7 108 — 7 108 99 543 4 589 94 954





Kohustused

(1000 eurot) ümber arvestatud 31.12.2004 Korrektsioonid 31.12.2004 Netovara (7. märkus) 49 060 5 808 43 252 Pikaajalised kohustused 43 885 176 43 709 Riski- ja kulueraldised 1 634 1 634 — Lühiajalised võlgnevused 4 964 (3 029) 7 993 99 543 4 589 94 954

Tekkepõhise raamatupidamisarvestuse kasutuselevõtust tingitud raamatupidamiseeskirjade ja meetodite muutmise tulemusel tuleb järgmiste korrektsioonide tegemisel arvesse võtta elemente, mille kajastamist finantsselgitustes varem ei nõutud:

1000 eurot Euroopa Komisjoni tuludesse kirjendatav ettemaksete positiivne saldo 7 051 Põhivara (sh 99 843 euro ulatuses pooleliolevat põhivara), amortisatsiooni arvutatakse pigem igakuiselt kui iga-aastaselt 746 Varud, bilansist välja jäetud (197) Eelfinantseering K2 ehitusprojekti projektijuhile 3 514 Võlgnevused, maksmata arved (624) Arveldus- ja ajutised kontod, kuluarved koostamata (3 048) Muud: töötajate poolt välja võtmata puhkuste väärtus seisuga 31. detsember 2004 (1 634) Kokku 5 808

11. Bilansivälised kulukohustused

Vastavalt kontrollikoja ühe või mitme lisahoone ehituse raamlepingule, mille kontrollikoda sõlmis 15. detsembril 1999, on osapooled kokku leppinud järgmises.

Luksemburgi riik kohustub kontrollikojale andma esimese lisahoone aluse maa rendile hinnaga 1 (üks) euro kuni 49 aastaseks perioodiks. Teiste lisahoonete tarbeks vajalike maatükkide rent ei tohi ületada esimese lisahoone aluse maa rendi aegumistähtaega.

Samuti kohustub Luksemburgi riik mis tahes ajahetkel müüma nimetatud maa vastavalt ühise eksperthinnanguga kindlaks määratud turuhinnale.

Kontrollikoda kohustub omalt poolt tegema kõik endast sõltuva nimetatud maa ostmiseks Luksemburgi riigilt. Kontrollikoda taotleb vajalikke vahendeid eelarvepädevalt institutsioonilt.

Lisaks võtsid kolmanda osapoole tarnijad järgmised pangagarantiid lepingute nõuetekohaseks täitmiseks:

(1000 eurot) — reisiteenuste eraldis 20 — ametiautode pikaajaline rent 75 — toitlustusteenuste eraldis 28 Kokku 123

Nelja jõusoleva ehitusrendilepingu osas on täitmata kulukohustusi kokku 9 951 290 eurot, mis jagunevad järgmiselt:

(1000 eurot) — hooned 9 758 — Brüsseli kontor 144 — parkimishooned 50 Kokku 9 952

(1) Netovarast mahaarvestatud summa (7. märkus).